તુલસીદાસજીએ રામચરિત માનસની રચના કરી છે, જેના લંકા કાંડમાં રાવણ વધનો ઉલ્લેખ આવે છે. તુલસીદાસ લખે છે કે રાવણના મોત બાદ તેની પત્ની મંદોદરી પતિના મૂતદેહને જોઈને રડતી આંખે બોલે છે કે “राम बिमुख अस हाल तुम्हारा…रहा न कोऊ कुल रोवन हारा.” એટલે કે રામથી દુર રહીને તમારી હાલત આવી થઈ છે.. કે હવે તમારા મોત પર રોવા માટે પણ ખાનદાનમાં કોઈ રહ્યુ નથી. મંદોદરીની આ વ્યથા સાંભાળવા માટે તે સમયે તો રાવણ તો હાજર ન હતો. પરંતુ આપણા નેતાઓએ મંદોદરીની આ વાત ગળે બાંધી લીધી છે. એટલે તો તેમણે સંકલ્પ કર્યો છે કે કોઈપણ ચુંટણી આવે તે રામને પોતાનાથી દુર નહી રહેવા દે.